У Другом светском рату, који су одликовале жестоке битке које су се водиле у великим градовима као што су Стаљинград, Лењинград, Харков, Берлин и др. као и у Нормандији у Француској, снајперска пушка стекла је мрачну репутацију. У вештим рукама претворила се у ефикасно смртоносно оружје. Најуспешнији снајпер у историји био је Финац Симо Хејхе, а један од најпознатијих снајпера у II светском рату био је совјетски војник Василиј Зајцев који је убио преко 200 немачких војника и официра током Битке за Стаљинград, иако је било успешнијих совјетских снајпера, управо лик Зајцева је популаризован кроз филм Непријатељ пред вратима. Познати амерички ратни извештач, Арни Пајл је овако описао ситуацију у Нормандији 1944. год.: „Снајпери су свуда. Има их на дрвећу, у зградама, рушевинама, у трави. Али их највише има у високој и бујној живици која пресеца нормандијска поља и које има дуж сваког пута и раскрснице“.